**PROIECT DIDACTIC**

**Propunător: prof. pentru înv. primar** Agape Maria Luiza

**Data:** 24.11.2023

**Şcoala:** Școala Gimnazială *Ion Creangă* Târgu Frumos

**Clasa:** a I B

**Aria curriculară:** Consiliere și orientare

**Disciplina:** Dezvoltare personală (DP)

**Unitatea de învăţare:** *Toți cei mici, la bunici*

**Subiectul:** *Recunoașterea emoțiilor*

**Tipul lecţiei:** mixtă

**Scopul:** Familiarizarea elevilor cu elementele de specificitate ale emoțiilor

**Competenţe generale**

2. Exprimarea adecvată a emoţiilor în interacţiunea cu copii şi adulţi cunoscuţi

3. Utilizarea abilităţilor şi a atitudinilor specifice învăţării în context şcolar

**Competenţe specifice**

2.1. Asocierea emoţiilor de bază cu elemente simple de limbaj nonverbal şi paraverbal

3.2. Evidenţierea importanţei învăţării pentru propria persoană

**Obiectivele operaţionale – pe parcursul lecţiei, elevii vor fi capabili:**

 **O1 –** să precizeze titlul şi mesajul textului asociat experimentului prezentat;

 **O2 –** să identifice minim cinci emoții;

 **O3 –** să asocieze personajelor textului, în ordinea apariţiei acestora în poveste, emoțiile corespunzătoare;

 **O4 –** să dramatizeze minim 5 din cele 7 emoții alese, pe baza melodiei “Zilele săptămânii”;

 **O5 –** să exprime trăiri personale prin intermediul limbajului muzical și al dansului.

**Metode, procedee, tehnici:** Conversația, explicația, expunerea, observația, învăţarea prin descoperire, experimentul, jocul didactic.

**Mijloace de învăţământ:** ecusoane cu roluri, laptop, videoproiector, tablă,materiale pentru experiment, personajele poveștii confecționate, emoticoane.

**Forme de organizare a activităţii:** frontal, individual, perechi.

**Resurse:**

 **temporale:** 50 de minute

 **umane:** 24 elevi

**Bibliografie:**

1. Breben Silvia, Fulga Mihaela, Elena Gongea, Ruiu Georgeta, *Metode interactive de grup- 600 metode și 200 aplicații practice pentru învățământul primar*, Editura Arves, 2002.
2. Cerghit, Ioan, (2006), *Metode de învățământ*, Editura Polirom, Iași.
3. Anexa nr. 2 la ordinul ministrului educaţiei naţionale nr. 3418/19.03.2013 MINISTERUL EDUCAŢIEI NAŢIONALE Programa şcolară pentru disciplina DEZVOLTARE PERSONALĂ Clasa pregătitoare, clasa I şi clasa a II-a Aprobată prin ordin al ministrului Nr. 3418/19.03.2013.

**Desfăşurarea lecţiei:**

|  |  |  |  |  |  |
| --- | --- | --- | --- | --- | --- |
| **Nr. crt.** | **Etapele/ secvenţele lecţiei + intervalul de timp alocat** | **Obiective operaţionale** | **Conţinutul instructiv-educativ** | **Strategia didactică** | **Evaluare** |
| **Metode, procedee, tehnici** | **Mijloace de învăţământ** | **Forme de organizare a activităţii** |  |
| **1.** | **Moment organizatoric**10 min. |  | Se creează condițiile optime pentru buna desfășurare a lecției.Încep ora prin asigurarea unui spațiu de încredere, prin numirea responsabililor cu cele 4 roluri ale clasei și înmânarea ecusoanelor.Începe *Detectivul Doamnei*, care are ca și sarcini să ne actualizeze data, să ne spună în a câta zi de școală suntem și să calculeze câți elevi sunt prezenți.*Detectivul Naturii* completează cu cele 4 reguli de bază ale clasei și consecințele lor.Continuă *Detectivul Liniștii* care ne amintește care sunt semnele pe care le folosim în timpul orei, în comunicarea cu doamna sau colegii, pentru a menține un climat liniștit în timpul orei. Urmează *Detectivul Emoțiilor*, care se va oglindi și ne va împărtăși cum se simte și cum se vede astăzi. Va putea invita alți 3 colegi la Oglinda emoțiilor, pentru același exercițiu.Cine ne poate aminti viziunea clasei noastre? De ce venim la școală? . Numesc câțiva elevi pentru a ne reaminti care este scopul nostru în acest an școlar, de ce venim la școală. Vor spune viziunea clasei, stabilită împreună**!***Noi suntem detectivii –n clasa-ntâia,**Curioși și deschiși spre a studia!**Venim la școală să experimentăm în pași vioi,**Emoțiile, poveștile și informațiile noi!**Și cu Polonic în ajutor**Vom ajunge ca el, atotștiutor.**Să scriem de mână și să citim cursiv,**Să socotim pân’ la o sută progresiv.**Vom deveni din ce în ce mai buni,* *Doar dacă zilnic, la școală, ne vom reuni,* *Și toate activitățile vor fi ușoare* *Pentru ca fiecare zi să ne fie o sărbătoare.* | **Rutine** | **Ecusoane** | **Frontal****Individual** |  |
| **2.** | **Reactualizarea cunoștințelor asimilate anterior și verificarea temei** 2 min. |  | Urmează o recapitulare a lecției anterioare. Copii, care este ultima poveste ascultată la ora de DP? R. *Norișorul Roz*.Ce ne-a învățat această poveste? R. Dintre cei 6 norişori, am aflatpovestea celui roz, diferit, de carese râdea, care a căutat răspuns laîntrebarea „eu de ce sunt altfel?”la soare, la lună, la fulger, la curcubeu,pentru ca în cele din urmă sădescopere că rolul său în lume esteacela de a ajuta copiii cărora le estefrică de întuneric să adoarmă şi săviseze frumos. | Conversația |  | Frontal |  |
| **3.** | **Captarea atenției**5 min. | **O1** | Voi capta atenția copiilor cu ajutorul a unui experiment.V-am pregătit astăzi o surpriză carene va ajuta să aducem în mijloculnostru nişte personaje dragi.Se descoperă cele şase pahare transparente de pe măsuţă.* După cum vedeţi, am aici şasepahare transparente; voi pune în ele, până la jumătate, apă plată (se toarnă apă în pahare), iar deasupra voi pune spumă de ras. Cu ce seamănă formele obţinute?Copiii vor răspunde la întrebare (dacă va fi cazul, vor fi direcţionaţi, prinîntrebări auxiliare, spre identificareanorilor).
* În cinci dintre pahare voi pune, cu pipeta (sau cu o seringă de plastic), picături de lichid albastru. Ce observaţi? Ce se întâmplă?

Copiii vor observa cum „cad picături de ploaie” din acei norişori.**▪** Pe cel de-al şaselea norişor, voipulveriza cu puţin lichid roşu. Ceobservaţi?Copiii vor observa că nu mai cadpicături colorate din acest norişor, cidoar se colorează puţin în roz.**▪** Ce personaje am adus astfel, prinacest experiment, în clasa noastră?Copiii vor preciza că sunt ca niște norişori***.***Din ce poveste sunt aceste personaje?Cum credeți că s-au simțit cei 5 norișori care au făcut ploaie?Dar cel roz, care nu făcea putea să facă ploaie?  | ConversațiaExperimentulObservațiaExplicația  | LaptopVideoproiectorŞase pahare de sticlă, o sticlă cu apă, spumă de ras, celedouă recipiente conţinând apă şi colorantalbastru, respectiv roşu; o pipetă/ oseringă şi un pulverizator | Frontal | Evaluez capacitatea elevilor de apreciza titlul şi mesajul textului asociat experimentului prezentat |
| **4.** | **Comunicarea titlului lecției și a principlelor coordonate ale acesteia**1 min. |  | Chiar despre personajul *Norișorul Roz* aş dori să discutăm astăzi, dar de data aceasta din perspectiva modului în care el s-a simțit, și cum s-au simțit și celelalte personaje, pentru a descoperi împreună minunata lume a emoțiilor. Peparcursul activităţii, veţi asocia câte o emoție unui personaj din această poveste, veți descoperi care sunt emoțiile de bază și veți trăi și voi emoții diferite. **Rutină.**Sunteți pregătiți de lecție? Cine este pregătit poate să-mi dea un like? | Conversația |  | Frontal |  |
| **5.** | **Dirijarea învățării**12 min. | **O2** | Dragii mei, ce știți voi că sunt emoțiile? Cine poate să-mi dea exemple de o emoție și când a simțit acea emoție?Ce credeți este bine, este rău să simțim emoții puternice? Cum își manifestă unii copii emoția BUCURIE? Dar TEAMA? Dar FURIA? Dar DEZAMĂGIREA? Dar UIMIREA?Este bine să ne controlăm astfel de emoții? Cine ne poate împărtăși cum se calmează el atunci când este furios? Dar cum ne controlăm rușinea?Știți că este o meserie care se ocupă de a învăța copiii și adulții să-și recunoască și să-ți controleze emoțiile?Ei bine această meserie este de **psiholog,** care este un fel de doctor al emoțiilor. Ați cunoscut vreodată un psiholog?Pentru voi astăzi, am invitat, să se conecteze cu noi, online, pe dna psiholog Alexandra Crișu, care ne va oferi mai multe explicații privind emoțiile. Vă rog să o ascultăm în liniște și să descoperim împreună câteva emoții de bază. De aceea, vă rog să rețineți numele a cât mai multe dintre emoțiile pe care dânsa le va prezenta.Ce emoții ați reținut?În concluzie, dragii mei, trebuie să fim atenți atât la emoțiile noastre, cât și la emoțiile celor din jurul nostru.**Rutina:** Voi numi un copil care să coordoneze exercițiul de relaxare floare-lumânare. | ConversațiaÎnvățarea prin descoperireBiblioteca vie | VideoproiectorLaptopPsiholog | Frontal | Evaluez capacitatea elevilor de a identifica minim cinci emoții. |
| **6.** | **Fixarea noului conținut**11 min. | **O3** | Voi cere copiilor să descopere ce emoție au sub bancă, lăsate de Polonic, personajul care ne ghidează călătoria cunoașterii în acest an. Scot în evidență că mi-a adus și mie ceva, personaje dintre cele căzute din umbrela cu surprize.Vor avea ca sarcină să găsească răspunsul la întrebarea cum s-a simțit respectivul personaj în poveste? De ce?Fiecare elev va trebui să o ridice dacă consideră că personajul în discuție a trăit o astfel de emoție. Voi alege 1-2 copii care să justifice oral alegerea. Voi sublinia că ridică emoția, doar dacă își amintesc ca personajul respectiv să fi trăit acea emoție în poveste.Revenind la povestea noastră, ia să vedem, cum se simțea Norișorul Roz la începutul poveștii? De ce? R. Trist, furios, speriat, pentru că nu făcea aceleași lucruri precum frații lui, nu avea aceeși culoare.Deci putem numi emoțiile *Norișorului Roz* ca fiind **speriat, trist, furios**.Cum se simțeau *frații* lui? R. **Mândri, fericiți, bucuroși.** Ia să vedem un alt personaj, la cine a mers prima dată să întrebe de ce este diferit? La *Soare.* A știut să-i răspundă? Nu. Cum s-a simțit Soarele când nu a știut să-i dea un raspuns? R. **Nedumerit, uimit, nepăsător, trist**.La cine a mai mers Norisorul Roz să găsească răspunsul la întrebarea care nu-i dădea pace? R. La *Luna.* Cum s-a simțit luna? R. **Nepăsătoare, indiferentă, rece**. Și acestea sunt emoții.Alt personaj din poveste la care a ajuns Norișorul cel Roz? R. *Fulgerul și Tunetu*l. Au reușit cei doi să-i ofere răspunsul potrivit? Cum se simțeau ei? R. Nu, ei erau **distrați.** Pregătiți să meargă la petrecere, **indiferenți.**Cine a reușit să-i ofere o explicație clară?R. *Curcubeul*, care i-a sugerat să nu mai fie trist, și să încerce să fie fericit, pentru că fiecare are menirea lui pe pământ și va veni ziua când va descoperi care este scopul lui. Cum s-a simțit Curcubeu dându-i aceste sfaturi? R. Poate s-a simți **mândru, înțelept**, **fericit,** căci i-a oferit sfaturi valoroase.Ce s-a întâmplat mai departe? Cine a avut nevoie de el și pentru ce misiune?R. *Zâna Somnului* pentru a veghea copiii speriați de întuneric.Cum s-a simțit Zâna Somnului, când a venit la Lună să o roage să-i dea un norișor pentru această misiune? R. S-a simțit **neajutorată, uimită, speriată,** că un norișor normal, care aduce ploaia, ar putea uda copiii în timpul somnului, dar și fericită când l-a găsit pe Norișorul cel Roz.Și la finalul poveștii, cum s-a simțit *Norișorul Roz*?R. **Fericit, vesel, liniștit, calm, mândru**. În concluzie, putem observa ce diversitate de emoții au trăit personajele acestei povești.  | ConversațiaExplicațiaJocul didactic | Personajele poveștii confecționate EmoticoaneTablăEcusoane cu numele emoțiilor | Frontal, în grupuri | Evaluez capacitatea elevilor de a asocia personajelor textului, în ordinea apariţiei acestora în poveste, emoțiile corespunzătoare. |
| **7.** | **Obținerea performanței**4 min. | **O4** | Voi împărți un set cu 7 emoticoane unui elev, dirijor al jocului. El are ca sarcină să aleagă pentru fiecare din cele 7 zile ale săptămânii o emoție, pe care o va arăta, o va numi și o va dramatiza, iar restul copiilor o vor repeta și ei și o vor dramatiza, fiecare în felul său, pe parcursul refrenului din melodia Zilele săptămânii. | Jocul didacticExplicația | Laptop, Videoproiector,Melodia *Zilele săptămânii,* Set de emoticoane | Frontal Individual | Evaluez capacitatea elevilor de a dramatiza minim 5 din cele 7 emoții pe baza melodiei “Zilele săptămânii”. |
| **8.** | **Asigurarea retenţiei şi a transferului**5 min. | **O5** | Și pentru că am vorbit astăzi de emoții, ați făcut și o promisiune dnei psiholog de a vă împărtăși experiențele de la școală cu prietenii, frații, părinții, haideți să ne grupăm în perechi, deci câte 2, și să trăim un moment de bucurie, fericire, entuziasm, încântare de a dansa alături de un coleg, pe melodia *Salut Amice*!Vă felicit pentru implicare, și pentru acasă, aveți ca temă ca pentru emoția pe care ați ales-o din coșulețul emoțiilor, să vă gândiți și să le povestiți părinților sau celor dragi, o situație când ați trăit o astfel de emoție, ce v-a făcut să trăiți acea emoție și cum v-ați manifestat trăirea emoției?**Rutină, ne aplaudăm și ne trimitem artificii!** | ConversațiaJocul didactic | Laptop, VideoproiectorMelodia *Salut Amice,*Coșulețe emoțiilor cu bomboane cu post-it cu numele unei emoții. | Frontal | Evaluez capacitatea elevilor de a exprima trăiri personale prin intermediul limbajului muzical și al dansului**.** |